b"\n_START_ARTICLE_\nNasridien dynastia\n_START_PARAGRAPH_\nNasridien dynastia (arab. \xd8\xa8\xd9\x86\xd9\x88 \xd9\x86\xd8\xb5\xd8\xb1\xe2\x80\x8e ban\xc5\xab Na\xe1\xb9\xa3r) oli Espanjan viimeinen muslimidynastia, ja se hallitsi Granadan emiraattia vuosina 1238\xe2\x80\x931492. Nasrid-dynastia nousi valtaan almohadikalifaatin hajottua h\xc3\xa4vitty\xc3\xa4\xc3\xa4n Las Navas de Tolosan taistelun vuonna 1212. Dynastiaa hallitsi 23 emiiri\xc3\xa4 Muhammad I ibn Nasr perustettua dynastian vuonna 1238 aina tammikuuhun 1492, jolloin Muhammad XII antautui kristinuskoisten Aragonian ja Kastilian kuningaskuntien sotajoukoille. Nyky\xc3\xa4\xc3\xa4n n\xc3\xa4kyvin j\xc3\xa4\xc3\xa4nne nasrideista on heid\xc3\xa4n rakennuttamansa Alhambran palatsi.\n_START_SECTION_\nPerimyskiistat ja sis\xc3\xa4llissota\n_START_PARAGRAPH_\nKristittyjen valmistautuessa nasrididynastian p\xc3\xa4\xc3\xa4tt\xc3\xa4v\xc3\xa4\xc3\xa4n sotaan Granadan emiraattia vastaan, nasridit k\xc3\xa4viv\xc3\xa4t sis\xc3\xa4llissotaa Granadan valtaistuimesta. Abu 'abd Allah Muhammad XII:n sy\xc3\xb6sty\xc3\xa4 is\xc3\xa4ns\xc3\xa4 emiiri Abu l-Hasan Alin valtaistuimelta, t\xc3\xa4m\xc3\xa4 vet\xc3\xa4ytyi Malagaan, ja sis\xc3\xa4llisota puhkesi osapuolten v\xc3\xa4lille. Kristityt k\xc3\xa4yttiv\xc3\xa4t tilaisuuden hyv\xc3\xa4kseen, ja jatkoivat muslimilinnoitusten valtaamista. Vuonna 1483 kristittyjen joukot saivat Muhammad XII:n kiinni Lucenassa, ja h\xc3\xa4net vapautettiin h\xc3\xa4nen vannottuaan liittolaisuutta Ferdinandille ja Isabellalle. Abu l-Hasan Ali sitten luovutti valtaistuimen veljelleen el Zagalille. El Zagal voitti dynastiansis\xc3\xa4isen taistelun, mutta joutui antautumaan kristityille. Abu 'abd Allahille (Mumhamed XII) my\xc3\xb6nnettiin herruus Alpujarra-vuorilla, mutta sen sijaan h\xc3\xa4n l\xc3\xa4hti Iberian niemimaalta Espanjan kruunun maksamaa rahallista korvausta vastaan.\n_START_SECTION_\nSukupuu\n_START_PARAGRAPH_\nSukupuusta k\xc3\xa4y ilmi kaikkien nasridiemiirien sukulaissuhteet. Sukupuu alkaa emiirien yhteisest\xc3\xa4 esi-is\xc3\xa4st\xc3\xa4, Yusuf al-Ahmarista. Sukupuussa ei esiinny tytt\xc3\xa4ri\xc3\xa4, eik\xc3\xa4 niit\xc3\xa4 poikia, joiden j\xc3\xa4lkel\xc3\xa4iset eiv\xc3\xa4t hallitseet emiraattia. Kun valtaistuimesta oli useita kilpailijoita, sukupuuhun on merkitty se emiiri, joka hallitsi Granadan kaupunkia ja Alhambran palatsia."